Kėdainių užtvankos tiltas

Kėdainių užtvankos tiltas – pėsčiųjų tiltas Kėdainiuose, nutiestas per Kėdainių tvenkinio užtvanką, pastatytą ant Dotnuvėlės upės.Henrikas Kebeikis. TILTAS-UŽTVANKA PER DOTNUVĖLĘ KĖDAINIUOSE lietuvai.lt p. 367 Tiltas stūkso šalia J. Basanavičiaus gatvės, Centrinio parko prieigose, 80 m į rytus nuo įėjimo vartų, 170 m į pietvakarius nuo geležinkelio viaduko.

Kėdainių  tvenkinys palyginti neplatus, su keliomis salelėmis. Vidutinis plotis apie 20 m, tik prieš užtvanką išplatėja iki 120 m.Upė Dotnuvėlė, Nevėžio intakas. Aprašymas, informacija, vandens turizmo maršrutas, atstumai upese.lt Tiltas trijų tarpatramių, apie 41 m ilgio.Kėdainių užtvankos tiltas maps.lt Perdangą sudarančios išilginės sijos kintamo skerspjūvio, atremtos į sieninio tipo atramas. Ėjimo takas sudėtas iš skersinių lentų, apribotas metaliniais turėklais.

 Istorija 

Užtvankos tiltas kartu su tvenkiniu bei pakrantėmis patenka į valstybės saugomos Kėdainių dvaro sodybos teritoriją. 1818 m. šioje vietoje buvo dar XVIII a. viduryje statytas medinis gyvenamasis namas, keli ūkio pastatai, smuklė ir vandens malūnas su užtvanka ant Dotnuvėlės. Po 1863 m. sukilimo dvaras atiteko generolui Eduardui Totlebenui. Peizažinis parkas XIX a. antroje pusėje išplėstas. 1944 m. E. Totlebeno rūmus susprogdino besitraukianti vokiečių kariuomenė, liko ūkinių statinių fragmentai, Dotnuvėlės užtvanka. Vertingų, dvaro laikotarpio statinių ir pastatų neišsaugota. Manoma, kad visi statiniai teritorijoje statyti jau po 1930-ųjų metų.Kėdainių dvaro sodybos specialusis planas. 1.3 Tūrinė–erdvinė kompozicija 

Per užtvanką pro malūną vedė kelių tiltas. Laikui bėgant medinio, nepatikimo tilto konstrukcija kito. Vienuose šaltiniuose jis užfiksuotas ant rąstinių kolonų,Senasis tiltas per Dotnuvėlę Kėdainiuose limis.lt vėliau – su ypač masyviomis, dėžinio tipo atramomis.Senasis tiltas per Dotnuvėlę, tolumoje - Kėdainių dvaro rūmai limis.lt, 1932 m. Tiesiant Aukštaičių plentą, žemiau užtvankos 1934 m. pastatytas naujas, gelžbetoninis tiltas. Jį susprodino 1944 m.

Užtvankos tiltas kaip netekęs reikšmės 4-ojo dešimtmečio pabaigoje buvo išardytas. 1936 m. ikonografiniuose šaltiniuose užfiksuotos bestovinčios tilto atramos,Senasis tiltas per Dotnuvėlę Kėdainiuose, 1936 m. o 1940 m. tilto ant užtvankos jau nebebuvo.Dotnuvėlės upelio potvynislimis.lt, XX a. 4 deš. pab.Dotnuvėlės užtvanka prie Kėdainių dvaro sodybos limis.lt, 1940 m.

Pėsčiųjų tiltas ant užtvankos įrengtas sovietmečiu, plėtojant miesto parką.

 Galerija 

 Šaltiniai 

 Nuorodos 

 Atvirukas su Lietuvos vaizdu iš P. Rusecko leidinio "Lietuva", 3 serija. Malūno tvenkinys Kėdainių miesto parke ant Dotnuvėlės upės europeana.lt

Kategorija:Kėdainių statiniai
Kategorija:Lietuvos pėsčiųjų tiltai
Kategorija:Lietuvos sijiniai tiltai
Kategorija:Kėdainių rajono tiltai